জেমস-সাকিবের সঙ্গে পলাশের ছবি!
বাংলাদেশ বিমানের বোয়িং-৭৩৭ মডেলের ময়ূরপঙ্খি উড়োজাহাজ ছিনতাইচেষ্টার ঘটনায় নিহত যুবক পলাশ আহমেদের সঙ্গে বিখ্যাত কয়েকজনের ছবি পাওয়া গেছে। 







পলাশ আহমেদের ‘মাহিবি জাহান’ নামের ফেসবুক আইডিতে এসব ছবি পাওয়া গেছে।  




ওই আইডিতে ক্রিকেটার সাকিব আল হাসান, নগরবাউল জেমস ও বলিউড অভিনেতা (খলনায়ক) আশিষ বিদ্যার্থীর সঙ্গে তোলা পলাশের তিনটি ছবি রয়েছে। 
সাকিবের সঙ্গে তোলা ছবিটি গত বছরের ৩১ আগস্ট পোস্ট করা হয়। ছবিতে পলাশের স্ত্রী চিত্রনায়িকা সিমলাকেও দেখা গেছে। ছবিটির ক্যাপশনে লেখা- ‘বউ আমি আর সালা বাবু সাকিব।’
মাহিবি জাহান আইডি থেকে একই বছরের ৮ জুন আরেকটি ছবি পোস্ট করা হয়। সেখানে বিমানের ভেতর বলিউড ছবির খলনায়ক আশিষ বিদ্যার্থীর সঙ্গে বসে আছেন পলাশ। 
একই আইডি থেকে ২০১৪ সালের ৯ নভেম্বর আপ করা একটি ছবিতে শিল্পী জেমসের সঙ্গে পলাশকে দেখা যাচ্ছে। 
এ ছাড়া আমেরিকান এক পাইলট ও বিদেশি আরেক বয়স্ক লোকের সঙ্গে তার ছবি রয়েছে।

বাংলাদেশ বিমানের বোয়িং-৭৩৭ মডেলের ময়ূরপঙ্খি উড়োজাহাজ ছিনতাইচেষ্টার ঘটনায় নিহত যুবক পলাশ আহমেদের সঙ্গে বিখ্যাত কয়েকজনের ছবি পাওয়া গেছে।